“Nɔŋɔ́ Áron, ai bɔ́n bóé mīḿbɔ́d, ḿbɔ́n báwɔ́bɔ, ǹnóm nyag yǎ mə̄túnuŋa mə́ ńsə́m, bəyóm míńtómbá bə́bɛ̄, dzǎd bə̄ḿbāŋála, bá ndzí kig vús, 3ó tógan ayɔŋ ásə á ḿbɛ̄ ésam mə́tóbán.” 4Ńdɔ̄ Mósɛs a ngábɔ ḿból Ńtondôbə a ngábénde nyé, ayɔŋ Ísraɛ̂l á tógán fɔ̄ɔ̄ á ḿbɛ̄ ésam mə́tóbán. 5Mósɛs nyé ai bɔ́ nâ: “Éyə Ǹtondôbə a béndē nə́ bə́ bɔ̄ ná”. 6Ńdɔ̄ Mósɛs a ngábɔ nâ Áron ai bɔ́n bóé bə́ súbū ósū, ńdɔ ǎ man bɔ́ sob ai məndím. 7Ńdɔ a ngábɔ́di Áron edud, a tindí nye kandá, a bɔ́dí nye lɛn kód, a bədé éfod á yób ńdɔ̄ fə a ngáwɔ́man nyé ńkǒl éfod a tindí fɔ̄ɔ̄ nyē wá. 8Ńdɔ fə a ngábɔ́dī nyé ékǒb yā óngon a fudi Urim ai Tumim; 9á ńlō, a mǎn nye díŋǎn ńtóm, á ńtōm, ḿfág yǎ ósū, a bəmə́ évəgələ̌ évivie é tɔ̄á ńkoman ai mvɔ́d, ndəm yǎ ḿfūfúb ébə́de ǹkóŋ nyīlí anə́ Ńtondôbə a ngábéndē Mósɛs. 10Ńdɔ Mósɛs a ngánɔŋ ḿbɔ́n báwɔ́bɔ, ńdɔ a ngáman wábɔ̄ Étɔbɔgɔ ai é byə́m bísə̄ bí ngábə́ étēde. 11Ńdɔ a ngámyam wá âlatâr biyɔŋ zamgbál, a mǎn fə̄ wá wɔ́bɔ̄ álatâr ai bibəlan bíé bísə, ésōá məsoban ai tín dzīē ésə ású yə̄ nâ a fúbú byá. 12Ńdɔ a ngásoe ḿbɔ́n vī á ńlō Áron ǎ ngasíī fə̄ nyé wā ḿból yə̄ nâ a fúbú nyé.